४४

इंदौर। आमतौर पर महिलाएं थाने के नाम से ही घबराती है। वो पुलिस से दूर रहने की कोशिश करती है लेकिन एमपी में एक ऐसा पुलिस अधिकारी है जिसे उसके क्षेत्र की करीब ढाई हजार लड़कियां और महिलाएं अपना भाई मानती है। इतना ही नहीं ट्रांसफर होने के बाद भी ये महिलाएं अपने इस भाई को राखी भेजती है। राखी पर dainikbhaskar.com आपको बता रहा है एक ऐसे टीआई की कहानी जिसे थाने में राखी बांधकर महिलाएं कहती थी, टीआई मेरा भाई...

- इंदौर में लोकायुक्त इंस्पेक्टर रहें सतीश पटेल इन दिनों मंडला के खटिया थाने के टीआई है। मूलतः खरगोन के रहने वाले सतीश पटेल 2016 में राखी के अवसर सिवनी के छपरा थाने में थे।सतीश बताते है कि राखी के दिन तक मेरी बहन की राखी मुझे नहीं मिल पाई थी। सब के हाथ पर राखी थी पर मेरी कलाई सूनी थी, ये देखकर मुझे बेहद अजीब लग रहा था।

- अचानक मेरे दिमाग में एक ख्याल आया और एक वाट्स एप्प ग्रुप पर मैंने एक स्लोगन लिखा- \" पुलिस आपकी मित्र है टीआई आपका भाई है\" इसके नीचे लिखा कि थाने के टीआई होने के नाते क्षेत्र की हर महिला की रक्षा करना मेरी जिम्मेदारी है। यदि मेरे क्षेत्र की कोई महिला या लड़की मुझे राखी बांधना चाहती है तो मैं थाने में उनके भाई के रूप में उनका स्वागत करूंगा।

- देखते ही देखते ये मैसेज वायरल हो गया। लोगों के लिए ये एक बिलकुल अनोखी बात थी। मैसेज के बाद पहले थाने की दो कांस्टेबल ने डरते -डरते मुझसे पूछा कि सर क्या हम आपको राखी बांध सकते है, बदले में मैंने अपना हाथ बढ़ा दिया। शाम तक करीब 70 महिलाएं राखी, नारियल और मिठाई लेकर थाने आई और उन्होंने मुझे राखी बांधी। इनमें स्कूल और कॉलेज की छात्राएं भी शामिल थी ।

- इसके बाद ये सिलसिला चल निकला राखी से जन्माष्टमी तक ना सिर्फ थाना क्षेत्र बल्कि दूर-दूर की महिलाओं और लड़कियों ने मुझे राखी बांधी। रोज शाम को मेरा हाथ राखियों से भर जाता था। जन्माष्टमी के बाद ये सिलसिला लगातार चलता रहा, हर दूसरे- तीसरे दिन मुझे आसपास के किसी ना किसी गांव से फोन आते थे, महिलाएं वहां सामूहिक रूप से रक्षाबंधन का कार्यक्रम आयोजित कर मुझे राखी बांधती थी।

क्राइम कंट्रोल में मिला फ़ायदा...

- सतीश बताते है कि ये कोई सोच समझकर की गई एक्टिविटी नहीं थी लेकिन पुलिसिंग ड्यूटी में भी हमको इसका जबरदस्त फ़ायदा मिला। क्षेत्र के लोगों के मन में ये विश्वास जगा कि पुलिस भाई की तरह मददगार भी हो सकती है। मैंने राखी बांधने वाली हर महिला को अपना मोबाइल नंबर दे दिया और उनसे कहा कि जब भी वो किसी मुसीबत में हों या अपने आसपास कोई क्राइम होता देखें तो अपने इस भाई को सिर्फ एक घंटी कर दें, मै तत्काल आपकी मदद करूंगा।

- इसका फ़ायदा ये हुआ कि क्षेत्र में होने वाली कई अपराधिक गतिविधियों की सूचना मिलने लगी, थाणे का क्राइम रेट गिर गया और इन बहनों ने फोन पर सूचना देकर कई फरार आरोपियों को भी पकडाया।

ट्रांसफर के बाद भी कायम है रिश्ता, अब डाक से आती है राखियां ...

- छपरा के बाद पटेल का ट्रांसफर मंडला के खटिया थाने में हो गया। पटेल बताते है कि उस दिन मेरी कलाई इसलिए सूनी थी क्योंकि डाक से मेरी बहन की राखी नहीं मिल पाई थी लेकिन अब राखी के पहले ही मुझे सैकड़ों राखियां डाक और कोरियर से मिलती है, इतना ही नहीं कुछ लोग अपनी पारिवारिक मुश्किल के लिए अभी भी मुझे फोन करते है ।

आगे की स्लाइड्स पर क्लिक करके देखें फोटोज...